Toshkent shahridan Bo‘stonliq tumanidagi Hojikent sihatgohi yo‘nalishida harakatlanuvchi elektropoyezd Oqqavoq temir yo‘l bekatida to‘xtatildi. «O‘zbekiston temir yo‘llari» AJ matbuot xizmati xabarida ma’lum qilinishicha, 20 iyun kuni soat 08:18 da ushbu yo‘nalishda harakatlanuvchi 6429-sonli elektropoyezd Oqqavoq temir yo‘l bekatida Tyagoviy elektrodvigateldan tutun chiqqani sababli harakatini to‘xtatgan. Elektrovozni almashtirish ishlari olib borilayotgani ma’lum qilingan.